CELEX: C2004/094/137
Language: da
Date: 2004-04-17 00:00:00
Title: Sag anlagt den 11. februar 2004 af Marie Tzirani mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/50
            
         Sag anlagt den 11. februar 2004 af Marie Tzirani mod Kommissionen for De Europæiske Fællesskaber
   (Sag T-45/04)
   (2004/C 94/137)
   Processprog: fransk
   Ved De Europæiske Fællesskabers Ret i Første Instans er der den 11. februar 2004 anlagt sag mod Kommissionen for De Europæiske Fællesskaber af Marie Tzirani, Bruxelles, ved avocat Eric Boigelot, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af Kommissionens beslutning af 11. februar 2003 om ikke at tage sagsøgerens ansøgning i betragtning ved besættelsen af A2-stillingen som direktør i »Direktoratet Vedtægten: politik, forvaltning og rådgivning«.
            
         
               —
            
            
               Kommissionen tilpligtes at betale sagens omkostninger, jf. artikel 87, stk. 2, i Rettens procesreglement.
            
         Søgsmålsgrunde og væsentligste argumenter:
   Sagsøgeren har anfægtet Kommissionens beslutning om ikke at tage hendes ansøgning i betragtning ved besættelsen af A2-stillingen som direktør i »Direktoratet Vedtægten: politik, forvaltning og rådgivning«.
   Til støtte for sine påstande har hun har gjort gældende, at der er tale om
   
               —
            
            
               tilsidesættelse af vedtægtens artikel 7, 14, 29, stk. 1, litra a), og artikel 45 og af reglerne om udnævnelse af tjenestemænd i lønklasse A1 og A2
            
         
               —
            
            
               magtfordrejning
            
         
               —
            
            
               et åbenbart fejlskøn fra ansættelsesmyndighedens side
            
         
               —
            
            
               tilsidesættelse af legalitetsprincippet, af princippet om ret til en karriere og af princippet om ligebehandling af mænd og kvinder.
            
         Sagsøgeren har navnlig fremhævet, at hendes faglige profil passer til den pågældende stilling, således som denne er beskrevet i meddelelsen om ledig stilling, hvilket ikke er tilfældet med hensyn til den, der i sidste instans blev udnævnt, og som kun kunne påberåbe sig erfaring fra et kabinet.